Diari Oficial de la Generalitat Valenciana


Sumari del DOGV 6938, del 08-01-2013 (2012/11792)

Notificació de la sentència dictada en el procediment ordinari número 251/2011.
-------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11335


Organisme emissor
:   Jutjat de Primera Instància Número 4 de Paterna

Tipus de document
:   Edicte

Notificació de la sentència dictada en el procediment ordinari número 251/2011. [2012/11162]  
Procediment ordinari 000251/2011  
Part demandant: Caixa d'Estalvis i Pensions de Barcelona (La Caixa).  
Part demandada: Martha Patricia Márquez de Bayona Guevara, sobre ordinaris.  
En el juí a què es fa referència s'ha dictat la resolució que té el text que, literalment, és com seguix:  
«Jutjat de Primera Instància número 4  
Paterna (València)  
Juí ordinari número 000251/2011  
Sentència número 185/2011  
Paterna, 27 de desembre de 2011  
  
Antecedents de fet  
Primer. Per torn de repartiment va correspondre a este Jutjat una demanda de juí ordinari interposada per la procuradora Elena Gil Bayo, en nom i representació de l'entitat Caixa d'Estalvis i Pensions de Barcelona (La Caixa), contra Martha Patricia Márquez de Bayona Guevara, en què sobre la base dels fets que consten en esta i que es donen per reproduïts i després d'al·legar els fonaments que va estimar aplicables, va acabar sol·licitant que amb els tràmits previs legals es dictara una sentència en el sentit establit en la pètita de la seua demanda.  
Segon. Una vegada admesa a tràmit la demanda, es va citar la demandada perquè en el termini de vint dies es personara i hi contestara, cosa que no va fer, i per això va ser declarada en situació processal de rebel·lia.   
Tercer. Es van convocar les parts a l'audiència prèvia que es va celebrar el 22 de desembre de 2011, a la qual va comparéixer únicament la part actora, i amb això es va comprovar que subsistia el litigi i per tant es va obrir el període de proposició de prova sobre la base de l'article 429 de la Llei d'Enjudiciament Civil.  
La demandant va proposar la documental per reproduïda la que s'adjunta a la demanda. Una vegada admeses les proves pertinents, la part actora va sol·licitar que, de conformitat amb el que disposa l'article 429.8 de la Llei d'Enjudiciament Civil, quedaren les actuacions vistes per a sentència, cosa que es va disposar així, i va quedar el juí conclús per a dictar sentència.  
Quart. En la tramitació d'esta causa s'han observat les prescripcions legals.  
Dispositiva  
Estime la demanada interposada per la procuradora Elena Gil Bayo, en nom i representació de l'entitat Caixa d'Estalvis i Pensions de Barcelona (La Caixa), contra Martha Patricia Márquez de Bayona Guevara, en situació processal de rebel·lia, i condemne Martha Patricia Márquez de Bayona Guevara a pagar a l'entitat Caixa d'Estalvis i Pensions de Barcelona (La Caixa) la quantitat de 18.806,97 euros, més els interessos i les costes del procés.  
Contra esta resolució es pot interposar un recurs d'apel·lació en ambdós efectes, dins dels cinc dies següents a partir de l'endemà de la notificació de la resolució, el qual cal formalitzar per escrit i que serà resolt per l'Audiència Provincial de València.  
Esta és la meua sentència, de la qual s'ha de portar una testimoniança a les actuacions que l'han motivada i n'ha de quedar l'original en el llibre de sentències, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública el dia de hui, amb la meua assistència. En done fe.»  
Atés que es desconeix el domicili o residència actuals de la part demandada, per la diligència d'ordenació de 4 de desembre de 2012 la secretària, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte per a portar a efecte la sentència.  
  
Paterna, 4 de desembre de 2012.- La secretària judicial: Raquel García Martín.